21.1.2014. Službeni list Europske unije L 16/31 ODLUKA VIJEĆA 2014/23/ZVSP od 20. siječnja 2014. o stavljanju izvan snage Odluke 2013/350/ZVSP o izmjeni i produljenju mandata posebnog predstavnika Europske unije za bliskoistočni mirovni proces VIJEĆE EUROPSKE UNIJE, uzimajući u obzir Ugovor o Europskoj uniji, a posebno njegov članak 28., članak 31. stavak 2. i članak 33., uzimajući u obzir prijedlog Visokog predstavnika Unije za vanjske poslove i sigurnosnu politiku, budući da: () Vijeće _je  23.  siječnja  2012.  donijelo  Odluku 2012/33/ZVSP (') o imenovanju g. Andreasa REINICKEA posebnim predstavnikom Europske unije (PPEU) za bliskoistočni mirovni proces. Vijeće  je  2.  srpnja  2013.  donijelo  Odluku 2013/350/ZVSP (?*) kojom je mandat PPEU-a produljen do 30. lipnja 2014. te je osiguran financijski referentni iznos za razdoblje od 1. siječnja 2013. do 31. prosinca 2013. Dana 27. studenoga 2013. Politički i sigurnosni odbor prihvatio je daljnje postupanje koje je predložio Visoki predstavnik Unije za vanjske poslove i sigurnosnu poli- tiku, pri čemu se podrazumijeva da će zadaće PPEU-a zasad preuzeti Europska služba za vanjsko djelovanje (ESVD). Nadalje, osigurat će se podnošenje redovitih izvješća državama članicama i osobama za kontakt na visokoj razini. (') Odluka Vijeća 2012/33/ZVSP od 23. siječnja 2012. o imenovanju posebnog predstavnika Europske unije za bliskoistočni mirovni proces (SL L 19, 24.1.2012., str. 17.). () Odluka Vijeća 2013/350/ZVSP od 2. srpnja 2013. o izmjeni i produljenju mandata posebnog predstavnika Europske unije za bliskoistočni mirovni proces (SL L 185, 4.7.2013., str. 3.). (4) — Odluku 2013/350/ZVSP stoga bi trebalo staviti izvan snage s učinkom od 1. siječnja 2014., DONIJELO JE OVU ODLUKU: Članak 1. Stavljanje izvan snage Odluka 2013/350/ZVSP stavlja se izvan snage. Članak 2. Preispitivanje Buduće predstavljanje Unije u pogledu bliskoistočnog mirovnog procesa preispituje se prije svibnja 2014. Članak 3. Stupanje na snagu Ova Odluka stupa na snagu na dan donošenja. Primjenjuje se od 1. siječnja 2014. Sastavljeno u Bruxellesu 20. siječnja 2014. Za Vijeće Predsjednica C. ASHTON